Plastjäätmete väärindamine teekatendites – turu-uuringu koosolek

Lühendid:
Küsimus – K
Vastus – V
Ettepanek - EP
Tehniline kirjeldus – TK

EP: (KLe) Ettepanek teha koostööd Keskkonnaministeeriumi ringmajanduse valdkonnaga. Intervjuud annavad ühe vaatepunkti, aga kaasata võiks ka ministeeriumi ametnike vaatepunkti, kuhu jäätmekäitlusega liigutakse. Vaja oleks uuringu algstaadiumis siduda suuremate eesmärkidega.
V: (MA) Arvestame ettepanekuga ja täpsustame lähteülesannet.

EP: (KLe) Uuringu lähteülesanne keskendub Eesti plastjäätmetele, aga tasuks kaaluda ka Euroopa tasemel, mujalt sisse tarnitavate plastikjäätmetega.
V: (MA) Arutame Riigikantseleiga läbi. Euroopas on ühtne turg ja teoorias ei ole vahet, kus jääde pärineb. Samas fookus on Eesti turuolukord ja Eesti jäätmereform.

EP: (KLe) Tuua sisse ka mitme plasti segud, st lisandid, mis aitavad plastjäätmeid sideainega paremini ühildada. 
V: (KK) Arvestame ja täpsustame lähteülesandes sõnastust, et kombineeritud lahendused on ka aktsepteeritavad.
K: (KLi) Uuringu II etapi esimese ja teise alametapi osas on risk, et kui sideaine tasemel tulemused pole homogeensed, siis teise alametapiga ei jätkata. Aga samas täna kasutusel olevad lahendused, st enamlevinud meetodid on asfaldisse doseerimine.
V: (KK ja MA) Meie eesmärk on kaalutluse koht uuringu käekäigu hoidmiseks. Oluline on, et teise etapi esimese alametapi tulemuste põhjal on näha riskid, millega teises alametapis peaks arvestama.  

K: (KLe) Kas Plastic Road OÜ on liialt huvitatud osapool. Kas Plastic Road OÜ saaks uuringu teostajana osaleda?
V: (MA ja KK) Te esindate ühte toodet ja uuringu eesmärk ei ole ühte varasemalt kasutatud toodet veel täiendavalt süvitsi uurida. Uuringu väljund on ärilise huvi teke. Plastic Road OÜ oleks hea variant uuringu tööstuspartneriks katsetootmise ja -paigaldamise poole pealt.

K: (KLi) Mida on mõeldud „võimalikku plastmaterjali eraldusmise“ all?
V: (KK) Saame täpsustada, aga punkt puudutab konkreetselt asfalditehases tootmise käigus tekkivat riski plastireostuse tekkeks (õhk, ümbritsev keskkond).

EP: (KLi) Vaadake üle proovitööd võetavate proovide nimistu. Hea oleks lisada sooritatavad katsed.
V: (KK) Arutame üle ja vajadusel korrigeerime.

K: (KLi) Kas saame õigesti aru, et katselõigu objekt ei ole veel paigas? Kas pakkuja peab arvestama, et ta on osa katselõigu töödest?
V: (MA) Objekt ei ole veel teada. Uuringu teostaja aitab  koostada uuringu baasil objekti tehnilist kirjeldust. Uuringu teostaja kaasatakse katselõigu rajamisse.

K: (KLi) Ajakava küsimus – uuringu ajakavas arvestada, et võib tekkida vaidlustusi, mis ajavad ajakava nihkesse? Tasuks kaaluda kolmandas etapis töövõtjate riski maandamist, et kui kolmas etapp jookseb hilissügisesse või talve, siis ei nõuta proovitöö tegemist, sest tehased enam ei tööta.
EP: (KLe) Ettepanek oleks kuude asemel märkida lõputähtaeg (kuupäev). Siis uuringu teostaja ise vaatab, kuidas uuringu sisemisi tähtaeg nihutada, et lõpptähtajaks oleksid kõik tööd tehtud. Laboratoorne osa ei võta palju aega.
EP: (KLe) Sõnastada, et tellija peab andma kooskõlastuse proovitöö teostamise perioodi/päeva osas. Teoreetiliselt peaks jõudma, aga selline lisatäpsustus aitaks riske maandada.
V: (KK ja MA) Vaatame üle. Meie eesmärk pole uuringu teostajat väga karmidesse raamidesse suruda, seda enam, et paljuski sõltub see hilissügise ilmastikust. Laboratoorne töö vajab sisulisemat lähenemist ja võtab rohkem aega kui proovitöö.
EP: (OK) Kaaluge etappide hinnastamise jaotamist, et ei tekiks risk, et esimeses etapis võetakse suur summa ära ja motivatsioon edasiste etappide jätkamise osas ei ole.
V: (MA) Saame sisse viia uuringu etappide maksumuse osakaalud.
K: (KLi) Kaaluda konkursi-meetodi rakendamist uuringu teostamiseks, mitte hankimist. EP: (KLe) Hankijana saate kirjeldada katsetamise mahu ja hinna, nt 10 katset. 
V: (MA ja KK) Tehke nädala jooksul konkreetsem ettepanek. Võimalus hankes lahti kirjutada katsetuste hinnad ja hilisem tööde maksumus korrigeeritakse vastavalt teostatud katsetele, oluline on hinnapakkumuses see korrektselt välja tuua, et ei tekiks vaidlustuse võimalust.
K: (KLe) Kuidas käib meeskonna liikmete kinnitamine ja pädevuse hindamine? 
V: (AK) Me ei hinda hanke jooksul vaid võtmeisikud tuleb kooskõlastada. Võtmeisikud peavad vastama nõuetele.

